‘એ અમે ન જાણીયે, દાકતર! અમે તો વહુને એટલા માટે લાવ્યા હતાં કારણ કે એને પેટમાં દુખાવો ઉપડયો હતો. આમ તો સવારથી દુ:ખતું હતું, પણ અમે હિંગને અજમા જેવા દેશી ઉપાયો કરવામાં દહાડો કાઢી નાખ્યો. દરદ ન મટયું ત્યારે ન છુટકે અમારે અહીં…પણ અમને શું ખબર કે તમે આવા પાપીયા હશો. અગાઉથી રામ જાણે કોનો હમેલ પાડીને સંતાડી રાખ્યો હશે? અમે આવ્યાં એટલે…! જશુ, વજી અને મેપાએ રાડારાડ કરી મૂકી. મેપો તો છેલ્લી પાટલીએ જઇ બેઠો. કહે, ‘મારી બાયડીને બહાર કાઢો! અમારે દવા નથી કરાવવી. અમે તો ઘરભેગાં થઇ જઇએ.’